Účastník ZPC	
Meno, priezvisko, titul:	Jana Čopíková, Mgr., PhD.	
Úsek:	Štátny pedagogický ústav, Oddelenie predškolskej a elementárnej pedagogiky	
	
Zahraničná pracovná cesta	
Miesto konania – štát, mesto:	Bielorusko, Minsk	
Organizátor:	Rada Európy, Ministerstvo školstva Bieloruskej republiky, štátna vzdelávacia inštitúcia - Academy of Postdiploma Education	
Termín:	9.11.2015 – 13.11.2015	
Účel:	Európsky workshop na tému „Partnership for the Future: the strategies of collaboration of school, family and society as key actors of a child-oriented educational process (Partnerstvo pre budúcnosť: stratégie spolupráce školy, rodiny a spoločnosti ako kľúčových faktorov vzdelávacieho procesu orientovaného na dieťa)	
Rokovací jazyk:	Anglický jazyk/Ruský jazyk	
Rámcový program
09.11.2015
- príchod zahraničných participantov
10.11.2015
- otvorenie workshopu, privítanie zástupcami organizátorov
- predstavenie participantov a školiteľov Rady Európy
- workshopová aktivita   
11.11.2015
- návšteva materskej školy č. 239
- workshopová aktivita 
- návšteva materskej školy č. 138
- workshopová aktivita
12.11.2015
- návšteva gymnázia č. 16
- workshopové aktivity
13.11.2015
- okrúhly stôl – diskusia a prezentácie účastníkov na tému „Partnership for the child – partnership for the future“
- odovzdanie certifikátov a ukončenie workshopu	
Stručný priebeh	
Európsky workshopový program Pestalozzi s názvom Partnership for the Future: the strategies of collaboration of school, family and society as key actors of a child-oriented educational process bol organizovaný Radou Európy, Ministerstvom školstva Bieloruskej republiky a štátnou vzdelávacou inštitúciou (Academy of Postdiploma Education). Workshopu sa zúčastnili participanti z Bieloruska a zahraničia (SR, Moldavsko, Maďarsko, Rumunsko, Taliansko, Bosna a Hercegovina, Litva, Malta, Srbsko, Cyprus, Grécko). Išlo o učiteľov, riaditeľov škôl a zamestnancov štátnych inštitúcií patriacich pod Ministerstvo školstva.
Workshop otvoril rektor a prorektorka Academy of Postdiploma Education, riaditeľka oddelenia predprimárneho vzdelávania na Ministerstve školstva Bieloruskej republiky a riaditeľ Pestalozzi - Josef Huber. 
Hlavným cieľom workshopu bolo podporiť stratégie spolupráce školy, rodiny a spoločnosti vo vzdelávaní detí (od materskej školy po gymnázium). V programe workshopu boli okrem workshopových aktivít účastníkov Pestalozzi programu realizované aj návštevy vybraných materských škôl a gymnázia.
Špecifický cieľ bol zameraný na spoluprácu bez hraníc – podpora profesijného rozvoja učiteľov a posilnenie spolupráce a výmeny príkladov dobrej praxe medzi európskymi pedagógmi.
Workshopové aktivity boli zamerané na: problematiku stratégií a nástrojov sociálneho partnerstva; moderné prístupy k budovaniu efektívnej interakcie predškolskej výchovy a rodiny; využitie sociálnych médií ako nástroja na nadviazanie spolupráce medzi rodinou a spoločnosťou; problematiku inkluzívneho vzdelávania pre deti so špeciálnymi potrebami; pedagogické aspekty spolupráce medzi rodinou, školou a spoločnosťou.
Workshop bol ukončený diskusiou pri okrúhlom stole na tému „Partnerstvo pre dieťa – partnerstvo pre budúcnosť“ a prejavmi a prezentáciami participantov Pestalozzi programu.	
Odporúčania a závery	
Odborný seminár bol zameraný na podporu profesijného rozvoja pedagogických zamestnancov, spoluprácu rodiny, školy a spoločnosti, ako aj na príklady dobrej praxe výchovno-vzdelávacieho procesu na národnej a medzinárodnej úrovni. Odporúčame podporovať a uplatňovať:
- moderné prístupy vo vzdelávaní tak, aby bola zabezpečená efektívna spolupráca medzi školou, rodinou a spoločnosťou (štátom/Ministerstvom školstva, vedy, výskumu a športu SR a jeho priamo riadenými inštitúciami)
- prvky sociálneho partnerstva na školách (väčšia podpora zapojenia rodičov do “života školy“) 	
Očakávaný prínos	
Informácie získané absolvovaním Pestalozzi programu môžu prispieť k podpore prípravy didaktických materiálov pre učiteľov predprimárneho a primárneho vzdelávania. Zároveň vznikol priestor na medzinárodnú spoluprácu so školami účastníkov programu a rovnako aj spoluorganizátormi workshopu (Academy of Postdiploma Education). Informácie o vzdelávacích zdrojoch vytvorených Radou Európy môžu poskytnúť priestor na zabezpečenie odbornej a metodickej podpory pedagógov na Slovensku. 	
Prehľad prinesenej dokumentácie a miesto jej uloženia	
-	
Spôsob zverejnenia výsledkov ZPC, prenos získaných informácií	
Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach ministerstva. 	
	
Súhlasím so zverejnením správy na internete.	
Správu vypracoval: Mgr. Jana Čopíková, PhD. 	
Dátum: 30.11.2015	
Správu schválil: Mgr. Petra Fridrichová, PhD., riaditeľka ŠPÚ